લખનઉઃ દિવાળીનો પર્વ લખનઉના આ રીક્ષા ચાલક માટે એકદમ ખાસ બની ગયો. રીક્ષા ચલાવીને પોતાના ઘરનું ગુજરાન ચલાવતા રીક્ષા ચાલકને ઉત્તર પ્રદેશના સીએમ અખીલેશ યાદવે ઘર ગિફ્ટમાં આપી દીધું. લખનઉના રીક્ષાચાલક મણિરામનું નસીબ કેવી રીતે ચમક્યું તે અંગે વિસ્તારથી કહીંએ તો paytmના સીઇઓ વિજય શેખર ટ્રાફિકમાં ફસાઇ જતા રિક્ષામાં સીએમ અખીલેશના ઘરે ગયા હતા. મણિરામે જ્યારે ભાડાના 50 રૂપિયા લઇને તેઓ સીએમના ઘરેથી પસાર થઇ રહ્યાં હતા. ત્યારે સીએમએ તેમને રોક્યા અને એક ઘર ગિફ્ટમાં આપ્યું, સાથે જ 6 હજાર રોકડા પણ આપ્યા હતા. સાથે જ તેમને ઇ રિક્ષા પણ ગિફ્ટમાં આપી હતી. આ અંગે ખુદ અખીલેશે માહિતી ટવિટર દ્વારા લોકોને આપી છે.